**Vedtægter for**

**Seniorklubben i Holsted Golfklub.**

Formål: At alle ældre friske drenge, kan komme og spille golf under kammeratlige og

 afslappede forhold. Der lægges stor vægt på det sociale samvær.

Spilletid: Der spilles hver onsdag hele året kl. 9.00, hvis vejret og banen tillader det.

 Der er gunstart, hvis ikke myndighederne eller Holsted Golfklub udsteder

 andre retningslinjer.

Medlemmer: For at blive medlem af Seniorklubben skal man være aktivt medlem af Holsted Golfklub

 og fyldt 55 år. Flexmedlemmer kan ikke blive medlem.

 Gæster er velkomne til at spille med uden medlemskab, mod betaling af den fastsatte

 matchfee.

 Seniorklubben arrangerer match ture og venskabsmatcher, for at deltage i dem,

 skal man have indberettet min. 8 scorekort (EGA hcp). Der kan dispenseres p.gr.a.

 sygdom eller andre årsager.

 Der kan også arrangeres overnatnings ture hvor damerne er med.

 Som udgangspunkt spilles der fra gul tee, men har medlemmet nedsat funktion der

 besværliggør dette, er man velkommen til at spille fra rød tee, på de vilkår der afspejles i

 scorekortet. Vælges rød tee indgår man i højeste hcp række.

 Hcp begrænsning er 54.

Kontingent: Kontingent, matchfee og præmier fastsættes på generalforsamlingen, kontingent skal

 være betalt inden første runde i det nye år.

 Det indbetalte kontingent indsættes på medlemskonto.

Regnskab: Regnskabsåret går fra 3. onsdag i december til 2. onsdag i december.

Generalforsamling: Ordinær generalforsamling afholdes hvert år i december i forbindelse med

 seniorklubbens julefrokost.

 Indkaldelse udsendes senest 3 uger før generalforsamlingen.

Dagsorden for ordinær generalforsamling:

1. Valg af dirigent og skriftfører.
2. Formandens beretning for det forløbne år.
3. Fremlæggelse af regnskab til godkendelse.
4. Fastlæggelse af kontingent, matchfee og præmier for det kommende år.
5. Indkomne forslag fra bestyrelse og medlemmer. Senest 2 uger før generalforsamling.
6. Valg af formand og næstformand for Seniorklubben.

Valg til Birdieklubben.

Valg af match/tur udvalg.

1. Evt.

Vedtaget på Seniorklubbens generalforsamling d. 8. december 2021.

Dirigent: